Désa Ubud inggih punika silih tunggil désa sané wénten ring wawengkon Kecamatan Ubud, Kabupatén Gianyar, Provinsi Bali, Indonésia.

Géograpis
Mawit saking Géograpis, Kalurahan Ubud rumasuk wawidangan perbukitan sané megenah ring sisi kelod Pagunungan Kintamani.

Hidrograpi
Ring Wawidangan Kalurahan Ubud wénten akéh kelebutan miwah tukad, ring sikawan wénten Tukad Wos (Dangin miwah Dauh), ring sikelod wénten Tukad Tapes, ring sikangin Tukad Ubud.

Wates Wewidangan
Wates wewidangan administratip nyané minakadi:

Babad
Kaadegang nyané Ubud mapaiketan sareng lelintihan Dharmayatra Guru Suci Mpu Markandya saking Gunung Raung ring Nusa Jawa nuju Bali, ring dharmayatra punika ida rauh ring lebah utawi bukit alit sané ngapentang saking sisi kalér miwah kelod. Bukit puniki kaapit olih kalih tukad marupa sakadi kalih naga. Tukad sikawan maaran Tukad Wos Dauh, ring sikangin maaran Tukad Wos Dangin. Mpu Markandya ngadegang paumahan kaaranin “Sarwa Ada” sané nampek Désa Taro.

Kalih tukad Wos Dauh miwah Wos Dangin matemu ring sinunggil genah kasengguh antuk Campuhan. Ring Campuhan puniki Mpu Markendya ngamargiang patapaan miwah ida ngawitin panarungan antuk ngadegang paumahan miwah ngicaiin tanah partanian antuk parekan ipun. Santukan punika sampurna Yoga Sang Rsi, sané kacihnain sareng kakawitin kauripan krama désa puniki sareng kaanugrahin tanah antuk partanian dados wit pangupa diri.

Paaranan Wos antuk makakalih tukad macampuh punika ngaleket dados aran désa ring aab punika. Asapunika aran tukad puniki mawitin paartosan nyané. Mawit daging saking lontar Markandya Purana, Wos ngaran “Usadi”, Usadi ngaran “Usada”, miwah Usada ngaran “Ubad”. Mawit saking kruna ubad sané ring ungkur nyané kagentosin dados Ubud.

Tiosan saking palelintihan punika, Kelurahan Ubud taler madué babad manggala désa. Kaperbekelan désa ring Ubud kakawitin warsa 1922 sané kamanggalain olih satunggil perbekel ring duk kala punika mawasta Pan Grya. Wawidangan Ubud kala nika ngajangkepin Sambahan, Junjungan, Bentuyung, Ubud, Kutuh tur Nagi. Pan Grya risampuné kagentosin olih A.A.Gde Kerepeg sané ngajimbarang wawidangan Ubud ngantos Taman Kaja, Padangtegal miwah Tegallantang.

Saking tanggal 31 Désémber 1980 Kaperbekelan Ubud kagentosin status ipun dados kalurahan, pebekel ri kala punika Tjokorda Gdé Rai Darmawan kaangkat dados Manggala Kalurahan Ubud, kalurahan puniki wawu karesmiang tanggal 1 Januari warsa 1981.

Pamréntahan

Kalurahan
Wawidangan Kalurahan Ubud madué solas lingkungan utawi banjar dinas, inggih punika:

Lingkungan Jungjungan
Lingkungan Padangtegal Kaja
Lingkungan Padangtegal Mekarsari
Lingkungan Padangtegal Kelod
Lingkungan Pengosekan Kelod
Lingkungan Taman Kaja
Lingkungan Tegallantang
Lingkungan Lingkungan Sambahan
Lingkungan Lingkungan Ubud Kaja
Lingkungan Lingkungan Ubud Tengah
Lingkungan Lingkungan Ubud Kelod

Perbekel miwah Lurah

Saking warsa 1922 ngantos warsa 1980 kaadegang Kaperbekelan Ubud sané kamanggalain olih satunggil Perbekel, sawusan warsa punika Pamréntahan ring Ubud marupa Kalurahan, manggala-manggala kanikayang ring lis puniki:

Pan Grya (1922-1932)
Anak Agung Gde Krepeg (1932-1942)
Gusti Putu Leket (1942-1950)
Tjokorda Alit Dalem (1950-1955)
Anak Agung Gde Rai Gug (1955-1977)
Tjokorda Gde Rai Darmawan (1977-1983)**
Tjokorda Raka Sukawati (1983-1988)
Tjokorda Gde Anom (1988-1991)
Tjokorda Gde Rai Darmawan (1991-1993)
I Ketut Suastika, BA (1993-1998)
Cokorda Gedé Putra Darmayuda, S.IP., M.Si (1998-2006)
I Madé Wartana, AP (2006-2009)
I Dewa Gde Pariyatna, S.STP (2009-2013)
I Wayan Parmadi, S.IP.,M.A.P. (2013-2019)
I Gusti Ngurah Nyoman Suastika, ST (2019-Mangkin)

Catetan**:
Kaperbekelan kagentosin dados Kalurahan

Palaksana Tugas
Palaksana tugas utawi Plt. puniki manggala sané katunjuk dados manggala riantara masan pilkel, inggih punika:
Drs. I Kadek Alit Wirawan (2006-2006)
I Wayan Ardana, AP., MA (2009-2009)

Désa Adat
Mawit adat ring Kalurahan Ubud kakepah antuk nem désa pakraman, inggih punika:

Désa Pakraman Bentuyung Sakti
Banjar Sakti
Désa Pakraman Jungjungan
Banjar Jungjungan
Désa Pakraman Taman Kaja
Banjar Taman Kaja
Désa Pakraman Tegallantang
Banjar Tegallantang

Désa Pakraman Padangtegal

Banjar Padangtegal Kaja
Banjar Padangtegal Mekarsari
Banjar Padangtegal Kelod
Banjar Padang Kencana

Désa Pakraman Ubud

Banjar Samban
Banjar Ubud Kaja
Banjar Ubud Tengah
Banjar Ubud Kelod

Démograpi
Ring warsa 2014, akéh krama ring désa Ubud (proyéksi BPS) kirang langkung 12.145 diri sané kakepah antuk 6.098 lanang miwah 6.047 istri, taler tingkat sex rasionyané kirang langkung 100,84.

Paajahan
Ring Kalurahan Ubud wénten asiki SMA negeri, tiga SMK swasta, asiki SMP negeri, asiki SMP swasta, miwah lima SD negeri.

SMA/SMK
SMA Negeri 1 Ubud
SMK Pariwisata Ganésha
SMK Pariwisata PGRI Ubud
SMK Pariwisata Putra Bangsa

SMP
SMP Negeri 1 Ubud
SMP Kerta Yoga

SD
SD Negeri 1 Ubud
SD Negeri 2 Ubud
SD Negeri 3 Ubud
SD Negeri 4 Ubud
SD Negeri 5 Ubud

Pustaka

Pranala jaba
Situs Resmi Propinsi Bali
Badan Pusat Statistik Propinsi Bali
Situs Resmi Kabupatén Gianyar
BPS Kabupatén Gianyar
cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.

Kelurahan ring Bali
Kelurahan ring Kabupatén Gianyar